b'\n_START_ARTICLE_\nTemno sonce\n_START_SECTION_\nVsebina\n_START_PARAGRAPH_\nRoman govori o sedemnajstletni Adelini, ki rada \xc5\xbeura s prijateljicami, se obla\xc4\x8di v \xc4\x8drno in se ne razume s star\xc5\xa1i. Njeno razburljivo najstni\xc5\xa1ko \xc5\xbeivljenje se ustavi, ko se, po praznovanju osemnajstega rojstnega dne sestri\xc4\x8dne Jessy, pijane vra\xc4\x8dajo domov. Za volan sede njena najbolj\xc5\xa1a prijateljica Tina, ki \xc5\xa1e nima vozni\xc5\xa1kega izpita, ampak \xc5\xbee zna voziti. Na ljubljanski obvoznici se jim pripeti huda prometna nesre\xc4\x8da, v kateri Adelina izgubi vid. Po okrevanju v bolni\xc5\xa1nici se preseli na pode\xc5\xbeelje k teti in stricu, saj je za star\xc5\xa1e prevelik zalogaj. Vsi skupaj menijo, da se bo na novo \xc5\xbeivljenje v temi la\xc5\xbeje navadila v miru in naravi kot pa v vrve\xc5\xbeu Ljubljane. Nih\xc4\x8de pa za mnenje ne vpra\xc5\xa1a Adeline, ki se zelo te\xc5\xbeko prilagaja na slepoto, novo okolico in \xc5\xbeivljenje brez prijateljic. Poka\xc5\xbee se njena trma, ne prizna si, da mora spremeniti na\xc4\x8din \xc5\xbeivljenja in se nau\xc4\x8diti novih ve\xc5\xa1\xc4\x8din. Dru\xc5\xbebo ji delajo pes As, dvanajstletna Marjanca, in Martin, ki velja za grdega in je mogo\xc4\x8de malo zaljubljen v Adelino.'